*121. számú előterjesztés*

*BÁT-KOM 2004 Kft. vállalkozási keretszerződésének II. számú módosításáról*

|  |
| --- |
| **Előterjesztő:** Dr. Bozsolik Róbert polgármester  **Készítette:**  Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján lehetőség nyílik arra, hogy In-house beszerzések alapján kerüljön megkötésre szerződés a 100%-os önkormányzati tulajdonú Bát-Kom 2004 Kft.-vel.

Bátaszék Város Önkormányzatának Képviselő-testülete a 60/2020.(III.11.) önkormányzati határozatával jóváhagyta a Bát-Kom 2004 Kft.-vel kötendő keretszerződésta városüzemeltetési feladatok, beruházási és felújítási feladatok elvégzésére vonatkozóan.

A szerződés határozott időtartamra került megkötésre, mely szerződés 2024. december 31. napján hatályát veszti.

A TETT-el kötött támogatási szerződés alapján folyósított támogatás terhére beruházás, fejlesztés jogcímen 20.000,-eFt összeget kívánunk elszámolni.

A Kormány által a 40/2020. (III. 11.) Korm. rendelettel kihirdetett veszélyhelyzetre tekintettel indokolttá vált az önkormányzat költségvetésének áttekintése, mert a veszélyhelyzet hatással lehet a bevételi oldalon elsősorban az iparűzési bevételeink alakulására, de várhatók az állami támogatások tekintetében is változások. Erre figyelemmel került meghozatalra a 76/2020.(III.26.)önkormányzati határozat.

A határozat több beruházási, felújítási és dologi jellegű feladatok 2020.évi megvalósítását törölte – mindösszesen 28 100 e Ft átcsoportosítását rendelte el az egyensúlyi céltartalék előirányzatára.

Több olyan tétel is volt a törölt feladatok között, amely a TETT felé történő elszámolással érintett volt.

A fentiek figyelembe vételével a keretszerződés egyes feladatait, illetve azok egy részét törölni szükséges a 2.sz. mellékletéből.

|  |  |  |
| --- | --- | --- |
| **Munka megnevezése** | **Eredeti keretösszeg (br. eFt)** | **Módosított keretösszeg (br. eFt)** |
| Orvosi rendelő felújítása (Budai u.61.) | 8.000,- | 2.921,- |
| Gondozási központ épület felújítási, illetve bontási munkái (Budai u.21.) | 7.000,- | 2.413,- |
| Hunyadi u. 2/A elektromos rendszer, lépcsőház felújítása | 3.800,- | - |
| Városháza homlokzat felújítása | 3.000,- | - |
| Budai u. 56-58. társasház északi homlokzat hőszigetelése | 3.200,- | - |

**H a t á r o z a t i j a v a s l a t :**

**a BÁT-KOM 2004 Kft. vállalkozási keretszerződésének II. sz. módosítására**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a BÁT-KOM 2004 Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés II. sz. módosítását a határozat melléklete szerinti tartalommal jóváhagyja.

*Határidő:* 2020. június 30.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

1.sz melléklet

***VÁLLALKOZÁSI KERETSZERZŐDÉS***

***II.sz. MÓDOSÍTÁSA***

***Bátaszék város közigazgatási területén végzendő***

***karbantartási, beruházási, felújítási munkákra***

amely létrejött egyrészről **Bátaszék Város Önkormányzata** (székhelye: 7140 Bátaszék, Szabadság u. 4., adószám: 15414076-2-17, bankszámlaszám: OTP Bank Nyrt. 11746005-15414076), mint Megrendelő (a továbbiakban Megrendelő),

másrészről az **BÁT-KOM 2004 KFT.** (székhely: 7140 Bátaszék, Baross u. 1/a., adószám: 13318871-2-17, cégjegyzékszám: 17-09-005090, bankszámlaszám: OTP Bank Nyrt. 11746122-20001807), mint Vállalkozó (a továbbiakban Vállalkozó)

az alulírott napon és helyen, az alábbi feltételek szerint:

1. **Előzmények**

Szerződő felek Bátaszék város közigazgatási területén végzendő karbantartási, beruházási, felújítási munkákra vállalkozási keretszerződést (a továbbiakban: Szerződés) kötöttek, melyet a Képviselő-testület a 60/2020.(III.11.) önk.-i határozatával hagyott jóvá. Ezen szerződést felek *2020. június 17.-éval* az alábbiak szerint módosítják:

**II. Módosítások:**

1. A Szerződés 2. melléklete helyébe jelen szerződés 1. melléklete lép.
2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 3 eredeti példányban aláírták.

**Bátaszék,** 2020. június

………………………………. ………………………………

**Bátaszék Város Önkormányzata BÁT-KOM 2004 KFT**

Dr. Bozsolik Róbert polgármester Pap Péter ügyvezető

Jogi ellenjegyzés:

Kondriczné dr. Varga Erzsébet

jegyző

Pénzügyi ellenjegyzés:

Mórocz Zoltán

pénzügyi irodavezető

**2.sz. melléklet**

Bátaszék város közigazgatási területén végzendő

karbantartási, beruházási és felújítási munkák

vállalkozási keretszerződéséhez

|  |  |
| --- | --- |
| **Munka megnevezése** | **Keretösszeg (br. eFt)** |
| Betonutak javítása | 1.500,- |
| KRESZ táblák pótlása | 500,- |
| Lakossági járda anyagköltsége | 1.500,- |
| Belterületi csapadékvíz elvezető árok rendezés | 2.000,- |
| Játszóterek felülvizsgálata | 500,- |
| Külterületi erdő művelése | 1.000,- |
| Ferenc utcából nyíló tér mart aszfaltos stabilizálása | 200,- |
| Mozi mögötti beközlekedő út stabilizálása | 500,- |
| Piactér burkolat felújítása | 1.000,- |
| Budai u. társasház belső udvar karbantartás | 1.000,- |
| Plébánia előtti terület zúzottkövezése | 500,- |
| Padkarendezési feladatok | 2.000,- |
| Babits játszótér ütéscsillapítók építése | 1.500,- |
| Köztemető belső út kialakítása | 1.500,- |
| *Orvosi rendelő felújítása (Budai u.61.)* | 2.921,- |
| *Gondozási központ épület felújítási, illetve bontási munkái (Budai u.21.)* | 2.413,- |
| Városi Könyvtár épület keleti homlokzat és északi kistető felújítása | 1.500,- |
| Kövesd, karbantartás/felújítás | 2.000,- |
| Lajvér, karbantartás/felújítás | 1.500,- |
| Önkormányzati bérlakások rendkívüli felújítási feladatok | 1.500-, |
| Svábhegy utca 1. sz. közös vizesblokk kialakítás | 1.500,- |
| **Összesen:** | 28.534,- |